Харон (митологија)

[десно|мини|Атички црвенофигурен [лекит кој му се припишува на сликарот од Тимбос, на кој е прикажан Харон како пречекува душа во својот чамец, околу 500–450 п.н.е.]]
**Харон** или **Карон** () — психопомпски бог, управителот на чамец на грчкото подземје според старогрчката митологија. Тој ги носел душите на оние на кои им се дадени погребни обреди преку реките Ахерон и Стикс, кои ги одделуваат световите на живите и мртвите. Археологијата потврдува дека, во некои погребувања, монети со ниска вредност познати генерално како Харониеви оболи биле ставани во, на или во близина на устата на починатиот, или до урната за кремација што ја содржи пепелта. Ова е земено за да се потврди дека барем некои аспекти од митологијата на Харон се одразуваат во некои грчки и римски погребни практики, или пак монетите функционираат како пат за патувањето на душата. Во епската поема на Вергилиј, *[[Енеида]]*, мртвите кои не можеле да ја платат таксата и оние кои не добиле погребни обреди, морале да талкаат по блиските брегови на Стикс сто години пред да им биде дозволено да ја преминат реката. Харон, исто така, ги превезувал живите смртници Херакле и Енеј до подземјето и назад.

## Потекло на името
Името Харон е необјаснето освен преку народната етимологија која го зема како сопствена именка од  (), поетска форма на  () „со остар поглед“, што се однесува или на жестоки, блескави или трескави очи, или на очи со синкаво-сива боја. Зборот може да биде еуфемизам за смрт.  Блескавите очи може да укажуваат на гневот или раздразливоста на Харон, како што често се карактеризира во книжевноста, но етимологијата не е сигурна. Античкиот историчар Диодор Сицилиски сметал дека управувачот на пловилото и неговото име биле увезени од Египет. Харон за прв пат е посведочен во денес фрагментарната грчка епска поема *Мињас*, која вклучува опис на слегување во подземјето и евентуално датира од 6 век п.н.е. 

## Генеалогија
мини|Харон и неговиот брод на погребен релјеф, околу 320-тите години п.н.е., Археолошки музеј Керамејк.
Ниту еден антички извор не дава генеалогија за Харон,  освен еден извор што го прави син на Акмон, пронајден во записот „Акмонид“ во лексиконот на Хесихиј, што е сомнителен, а текстот може да биде оштетен.  Ниту енциклопедијата Паули-Висова ниту Речникот на грчки и римски антиквитети не нудат генеалогија за Харон.

Во *„Genealogia Deorum Gentilium“*, италијанскиот ренесансен писател Џовани Бокачо напишал дека Харон, кого го идентификувал како бог на времето, бил син на Ереб и Никта.  Се смета дека идејата потекнува од сличноста помеѓу имињата „Харон“ и „ Хрон“ (поврзување веќе направено од претходни писатели како Фулгентиј), фактот дека за двајцата се вели дека се многу стари и дека за богот на староста се вели дека е дете на Ереб и Никта според цицероновата „*[[За природата на боговите]]*“.

## Изглед и однесување
мини|Харон со стап за чамец стои во својот чамец, примајќи го Хермес психопомпомп кој води почината жена. Сликар Танатос, околу 430 п.н.е.
[мини|Харон прикажан од [Микеланџело Буонароти|Микеланџело на неговата фреска *[[Страшниот суд (Микеланџело)|„Страшниот суд“]]* во Систинската капела]]
Харон е прикажан во старогрчката уметност. Атичките погребни вазни од 5-ти и 4-ти век п.н.е. често се украсени со сцени на мртвите кои се качуваат на бродот на Харон. На пораните вакви вазни, тој изгледа како груб, неуреден атински морнар облечен во црвеникаво-кафеава боја, држејќи го својот стап на чамец во десната рака и користејќи ја левата рака за да го прими починатиот. Хермес понекогаш стои во својата улога на психопомп. На подоцнежните вазни, на Харон му се дава „пољубезно и префинето“ однесување

Во 1 век п.н.е., римскиот поет Вергилиј го опишал Харон, како го управува својот чамец со боја на 'рѓа, за време на спуштањето на Енеј во подземјето (*[[Енеида]]*, Книга 6), откако Сибила го насочува јунаков кон златната гранка што ќе му овозможи да се врати во светот на живите:Таму стои Харон, кој владее со тажниот брег;Еден валкан бог: надолу од неговата влакнеста брадаСе спушта долга брада, нечешлана, нечиста;Неговите очи, како шупливи печки во оган;колан, извалкан од маст, ја врзува неговата непристојна облека. 

Други латински автори исто така го опишуваат Харон, меѓу кои и Сенека во неговата трагедија *„Херкле“*, каде што Харон е опишан во стиховите 762–777 како старец облечен во одвратна облека, со изнемоштени образи и разбушавена брада, жесток кормилар кој го води својот брод со долг стап. Кога тој му кажува на Херакле да застане, грчкиот јунак ја употребува својата сила за да добие премин, совладувајќи го Харон со сопствениот стап на кормиларот.

Во вториот век, Лукијан го употребил Харон како фигура во своите *Дијалози за мртвите*, особено во делови 4 и 10 („Хермес и Харон“ и „Харон и Хермес“). 
[лево|мини|Во ''[Божествена комедија*, Харон ги присилува неволните грешници да се качат на својот чамец удирајќи ги со веслото. ([[Гистав Доре]], 1857).]]
Во 14 век, [[Данте Алигиери]] го опишал Харон во својата *„Божествена комедија“*, црпејќи од приказот на Вергилиј во *„Енеида* 6“. Харон е првиот именуван митолошки лик кој Данте го среќава во подземјето, во Песна III од *Пеколот*. Данте го прикажува како да има огнени очи. На други места, Харон се појавува како злобен и слаб старец или како крилест демон што држи двоен чекан, иако толкувањето на [[Микеланџело Буонароти|Микеланџело]], под влијание на приказот на Данте во *Пеколот*, го прикажува со весло преку рамо, подготвен да ги победи оние што ќе се задржат („batte col remo qualunque s'adagia“, *Пекол* 3, стих 111).  Во современо време, тој најчесто е прикажан како жив скелет во [[расо]]. Францускиот уметник [[Гистав Доре]] го прикажал Харон во две од неговите илустрации за *„Божествена комедија“* на Данте. Фламанскиот сликар [[Јоаким Патинир]] го прикажал Харон во неговото *„Преминување на реката Стикс“*. И шпанскиот сликар Хозе Бенлиуре го портретирал Харон во неговата *Ла Барса де Каронте*.

Иако е именуван како Харон, етрурскиот смртоносен демон [[Харун]] има различно потекло и функции, бидејќи е помошник на Смртта, како и психопомп и чувар, доставувајќи ги новомртвите во подземјето со коњ или кочија. Тој е крилест, со зашилени уши и грд и заканувачки изглед, и има клун на мршојадец. Вооружен е со многу голем чекан, со кој „безмилосно ги удира“ мртвите.

== Ахерон и Стикс ==
Повеќето записи, вклучувајќи го Пвусаниј (10.28) и подоцна [[Данте Алигиери|дантеовиот]] „ *Пекол“* (3.78), го поврзуваат Харон со мочуриштата на реката [[Ахерон]]. Старогрчките книжевни извори како што се [[Пиндар]], [[Есхил]], [[Еврипид]], [[Платон]] и Калимах исто така го сместуваат Харон на Ахерон. Римските поети, вклучувајќи ги [[Секст Проперциј|Проперциј]], [[Овидиј]] и [[Стациј|Статиј]], ја нарекуваат реката [[Стикс]], можеби следејќи ја географијата на подземјето на Вергилиј во „*Енеида“ ,* каде што Харон е поврзан со двете реки.

== Во астрономијата ==
[[Харон (месечина)|Харон]], најголемата месечина на [[Џуџеста планета|џуџестата планета]] [[Плутон (џуџеста планета)|Плутон]], е именувана според него.

== Во палеонтологијата ==
[[Хадросауруси|Хадросаурусот]] [[Хароносаурус]] е именуван во чест на Харон бидејќи бил пронајден по должината на бреговите на реката Амур на Далечниот Исток. 

== Наводи ==


*'Библиографија*'
* Бзинковски, Михал (2017). *Маски на Харос во современите грчки демотски песни: Извори, репрезентации и контекст* . Краков: [[Јагелонски универзитет|Јагелонски универзитетски]] печат. [[ISBN (identifier)|ISBN]]&nbsp; .
* Смит, Вилијам (1873). [https://www.perseus.tufts.edu/hopper/text?doc=Perseus%3Atext%3A1999.04.0104%3Aentry%3Dcharon-bio-1 „Харон“] . *Речник на грчка и римска биографија и митологија'' . Лондон.

## Надворешни врски
* Иконографската база на податоци на Институтот Варбург (слики од Харон)

Категорија:Старогрчко подземје
Категорија:Психопомпи
Категорија:Старогрчки богови